URDHËR
Nr. 124, datë 26.7.2024

PËR CAKTIMIN E NËNPREFEKTIT TË SARANDËS, Z. KRISTO KIÇO, PËR USHTRIMIN E KOMPETENCAVE DHE DETYRAVE TË PREFEKTIT TË QARKUT VLORË

Në mbështetje të pikës 4, të nenit 102 të Kushtetutës së Republikës së Shqipërisë; të neneve 28 dhe 29, të ligjit nr. 44/2015, “Kodi i Procedurave Administrative të Republikës së Shqipërisë”; të pikës 1/1, të nenit 22, të ligjit nr. 107/2016, “Për prefektin e qarkut”, të ndryshuar,

URDHËROJ:

1. Caktimin e nënprefektit të Sarandës, z. Kristo Kiço, për ushtrimin e kompetencave dhe detyrave të prefektit të qarkut Vlorë.
2. Kompetencat e deleguara sipas pikës 1, të këtij urdhri, të ushtrohen deri në emërimin e prefektit të qarkut Vlorë ose deri në shfuqizimin e këtij urdhri.
[bookmark: _GoBack]3. Për zbatimin e këtij urdhri ngarkohet nënprefekti i Sarandës, z. Kristo Kiço dhe institucioni i Prefektit të Qarkut Vlorë.
Ky urdhër hyn në fuqi menjëherë dhe botohet në Fletoren Zyrtare.

MINISTËR I BRENDSHËM
Taulant Balla
